สรรพากรไทยเพิ่งตื่นเปิดต่างชาติเสียภาษี
นายสาธิต รังคสิริ อธิบดีกรมสรรพากร กล่าวว่า ขณะนี้กรมสรรพากรได้ผู้เสียภาษีทั้งไทยและต่างชาติยื่นเสียภาษีเงินได้บุคคลธรรมดา (ภ.ง.ด.90 และ ภ.ง.ด.91) เป็นภาษาอังกฤษได้แล้ว โดยเปิดให้ยื่นได้ตั้งแต่ปีภาษี 2555 ที่ต้องยื่นแบบแสดงรายการและชำระภาษี ระหว่างวันที่ 1 ม.ค.31 มี.ค. 2556
16 ม.ค. 2556

นายสาธิต รังคสิริ อธิบดีกรมสรรพากร กล่าวว่า ขณะนี้กรมสรรพากรได้ผู้เสียภาษีทั้งไทยและต่างชาติยื่นเสียภาษีเงินได้บุคคลธรรมดา (ภ.ง.ด.90 และ ภ.ง.ด.91) เป็นภาษาอังกฤษได้แล้ว โดยเปิดให้ยื่นได้ตั้งแต่ปีภาษี 2555 ที่ต้องยื่นแบบแสดงรายการและชำระภาษี ระหว่างวันที่ 1 ม.ค.31 มี.ค. 2556
อธิบดีกรมสรรพากร กล่าวว่า การเปิดให้ยื่นแบบภาษีอังกฤษ ส่วนหนึ่งเพื่อรองรับการเปิดประชาคมเศรษฐกิจอาเซียน (เออีซี) ในปี 2558 ซึ่งจะมีแรงงานต่างประเทศเข้ามาทำงานในประเทศไทยมากขึ้น โดยขณะนี้มีจำนวนของผู้เสียภาษีรายได้บุคคลธรรมดามีอยู่ 10 ล้านคน
ทั้งนี้ บุคคลต่างชาติที่ต้องเสียภาษีเงินได้ในไทยนั้นจะเป็นบุคคลที่มีแหล่งรายได้ในประเทศไทย หรือเป็นรายได้จากต่างประเทศที่ถูกนำกลับเข้ามาในประเทศไทย และผู้มีรายได้นั้นจะต้องพำนักอยู่ในประเทศเกินกว่า 180 วัน
นายสาธิต กล่าวว่า ผลการจัดเก็บภาษี 3 เดือนของปีงบประมาณ 2556 เกินกว่าเป้าหมาย 10% จึงมั่นใจว่าปีนี้จะสามารถจัดเก็บได้ 1.77 ล้านล้านบาท เพิ่มขึ้นจากปีที่ผ่านมา 9.7% m